เงินบาทเปิด 31.36/38  บาท
ธนาคารซีไอเอ็มบี ไทย  รายงาน เงินบาทเปิด 31.36/38 คาดวันนี้แกว่งในกรอบ 31.30-31.45 ยังไร้ปัจจัยใหม่หนุน
17 พ.ค. 2555

ธนาคารซีไอเอ็มบี ไทย  รายงาน เงินบาทเปิด 31.36/38 คาดวันนี้แกว่งในกรอบ 31.30-31.45 ยังไร้ปัจจัยใหม่หนุน
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทเปิดตลาดเช้าวันนี้ที่ระดับ 31.36/38 บาท/ดอลลาร์ จากเย็นวานนี้ที่ปิดตลาดที่ระดับ 31.47/49 บาท/ดอลลาร์ เช้านี้เงินบาทแข็งค่าลงมาเล็กน้อยตามค่าเงินในภูมิภาค
"จริงๆปัจจัยช่วงนี้ก็ยังเป็นปัจจัยเดิมๆ เรื่องกรีซที่ยังไม่สามารถจัดตั้งรัฐบาลได้ มีแค่รัฐบาลชั่วคราว รอเลือกตั้งเดือนหน้า" นักบริหารเงิน กล่าว 
อย่างไรก็ตาม ล่าสุดมีข่าวสกุลเงินยูโรร่วงลงแตะระดับต่ำสุดในรอบ 4 เดือนเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (16 พ.ค.) ซึ่งเป็นการอ่อนค่าลงติดต่อกัน 4 วันทำการ อันเนื่องมาจากความวิตกกังวลที่ว่ากรีซอาจจะถูกกดดันให้ออกจากการเป็นสมาชิกลุ่มยูโรโซน 
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ ค่าเงินยูโรอยู่ที่ระดับ 1.2746/2748 ดอลลาร์/ยูโร  ส่วนค่าเงินเยนอยู่ที่ระดับ 80.30/32 เยน/ดอลลาร์
นักบริหารเงิน คาดว่า วันนี้เงินบาทอาจจะเคลื่อนไหวในลักษณะแกว่งตัว โดยมองกรอบไว้ที่ 31.30-31.45 บาท/ดอลลาร์ คาดว่าตลาดหุ้นวันนี้น่าจะยังไม่ค่อยดี เพราะดาวโจนส์ก็ยังปิดลบ